IMISLab/GreekWikipedia huggingface dataset:
American Horror Story: Hotel

Το American Horror Story: Hotel είναι η πέμπτη σεζόν της τηλεοπτικής σειράς τρόμου του FX, American Horror Story. Η πρεμιέρα της σεζόν έγινε στις 7 Οκτωβρίου 2015. Η πλοκή περιστρέφεται γύρω από το αινιγματικό Ξενοδοχείο Cortez στο Λος Άντζελες, που κινεί την περιέργεια ενός ντετέκτιβ ανθρωποκτονιών (Bentley). Το Cortez φιλοξενεί το περίεργο και παράξενο, με αιχμή του δόρατος την ιδιοκτήτη του, η Κόμισσα (Gaga), η οποία είναι μια αιμοδιψής φασιονίστα. Αυτή τη σεζόν διαθέτει δύο δολοφονικές απειλές με τη μορφή του Δολοφόνου των Δέκα Εντολών (Ten Commandments Killer), ένα σειριακό παραβάτη, ο οποίος δικαιολογεί τις ενέργειές του, σύμφωνα με την βιβλική διδασκαλία και το Δαίμονα του Εθισμού (The Addiction Demon), ο οποίος περιπλανιέται στο ξενοδοχείο, οπλισμένος με ένα τρυπάνι ντίλντο.

 Kathy Bates ως Iris Sarah Paulson ως Sally McKenna και Billie Dean Howard Evan Peters ως James Patrick March Wes Bentley ως Det. John Lowe Matt Bomer ως Donovan Chloë Sevigny ως Dr. Alex Lowe Denis O'Hare ως Liz Taylor Cheyenne Jackson ως Will Drake Angela Bassett ως Ramona Royale Lady Gaga ως Elizabeth Johnson / The Countess Mare Winningham ως Hazel Evers Finn Wittrock ως Tristan Duffy και Rudolph Valentino Naomi Campbell ως Claudia Bankson Lily Rabe ως Aileen Wuornos Gabourey Sidibe ως Queenie Lennon Henry ως Holden Lowe Richard T. Jones ως Det. Andrew Hahn Shree Crooks ως Scarlett Lowe Lyric Lennon ως Lachlan Drake Jessica Belkin ως Wren Max Greenfield ως Gabriel Helena Mattsson ως Agnetha Kamilla Alnes ως Vendela Mädchen Amick ως Mrs. Ellison Anton Lee Starkman ως Max Ellison Christine Estabrook ως Marcy Darren Criss ως Justin Alexandra Daddario ως Natacha Rambova Roxana Brusso ως Dr. Kohan David Naughton ως Mr. Samuels John Carroll Lynch ως John Wayne Gacy Seth Gabel ως Jeffrey Dahmer Anthony Ruivivar ως Richard Ramirez Nico Evers-Swindell ως Craig Robert Knepper ως Lieutenant Jessica Lu ως Babe Kristen Ariza ως Mrs. Pritchard Mouzam Makkar ως Nurse Leena Matt Ross ως Dr. Charles Montgomery Charles Melton ως Mr. Wu David Barrera ως Dr. Kaplan Για τη πέμπτη σεζόν της, η σειρά έχει προταθεί για 23 βραβεία, ένα από τα οποία κερδήθηκε. Επίσημος ιστότοπος Behind Lady Gaga's killer look in 'American Horror Story: Hotel' στο Entertainment Weekly Κατάλογος επεισοδίων του American Horror Story στο Internet Movie Database Κατάλογος επεισοδίων του American Horror Story Αρχειοθετήθηκε 2020-08-04 στο Wayback Machine. στο TV.com
Γ.Α.Σ. Αρίων Ξάνθης

Ο Γυμναστικός Αθλητικός Σύλλογος Αρίων Ξάνθης είναι ελληνικό αθλητικό σωματείο που δραστηριοποιείται στην πόλη της Ξάνθης, στον ομώνυμο νομό, όπου και βρίσκονται η έδρα του, το Κλειστό Γυμναστήριο «Αλέξανδρος Μπαλτατζής». Αγωνίζεται με χρώματα το κόκκινο και το σκούρο μπλε. Διατηρεί τμήματα καλαθοσφαίρισης όλων των ηλικιακών ομάδων και αντιπτέρισης.

 Ο Αρίωνας ξεκίνησε την αγωνιστική του πορεία στα Πρωταθλήματα που διοργανώνει η Ε.ΚΑ.Σ.Α.ΜΑ.Θ. Κατά την αγωνιστική περίοδο 2001-02 κατέκτησε το Πρωτάθλημα της Α' Κατηγορίας Ανδρών, λαμβάνοντας το δικαίωμα ανόδου στη Γ' Εθνική Κατηγορία. Η παρουσία του εκεί υπήρξε αρχικά μονοετής, εφόσον την περίοδο 2002-03 τερμάτισε στην 11η θέση του Ομίλου του, εντός της ζώνης του υποβιβασμού.Η εκ νέου κατάκτηση της κορυφής στο Τοπικό Πρωτάθλημα το 2004-05 επέτρεψε στο σύλλογο να επιστρέψει στη Γ' Εθνική, αυτή τη φορά για μεγαλύτερο διάστημα. Συγκεκριμένα, την περίοδο 2005-06 ο Αρίων ολοκλήρωσε τις αγωνιστικές του υποχρεώσεις στη 12η θέση της βαθμολογίας, παραμένοντας, παρ' όλα αυτά στην κατηγορία. Την επόμενη χρονιά, 2006-07, εξασφάλισε την υψηλότερη μέχρι σήμερα θέση που έχει ποτέ καταλάβει, δηλαδή τη 10η με 10 νίκες και 16 ήττες. Την επόμενη περίοδο, 2007-08, συλλέγοντας μία νίκη λιγότερη, κατετάγη πρότελευταίος με αποτέλεσμα να επιστρέψει στα Πρωταθλήματα της Ε.ΚΑ.Σ.Α.ΜΑ.Θ.Η κακή αγωνιστική πορεία συνεχίστηκε και την επόμενη χρονιά, με τον Αρίωνα να καταλαμβάνει στην Α' Κατηγορία τη 10η θέση, σε σύνολο 12 ομάδων. Την ίδια ακριβώς επίδοση επανέλαβε και την περίοδο 2009-10. Μετά το πέρας της αγωνιστικής περιόδου 2010-11 βρέθηκε στην 9η θέση, σε σύνολο όμως 11 ομάδων.Την περίοδο 2011-12 η ομάδα της Ξάνθης, και πάλι σε σύνολο 11 ομάδων, τερμάτισε λίγο υψηλότερα, και συγκεκριμένα στην 7η θέση. Την περίοδο 2012-13 παρουσίασε και πάλι κακό αγωνιστικό πρόσωπο, τελειώνοντας τη χρονιά στην 11η και προτελευταία θέση. Κατά την αγωνιστική περίοδο, 2017-18, ο Γ.Α.Σ. Αρίων Ξάνθης αγωνίζεται στο Πρωτάθλημα Α΄ Κατηγορίας Ανδρών της Ε.ΚΑ.Σ.Α.ΜΑ.Θ. Έδρα του Αρίωνα είναι το Κλειστό Γυμναστήριο «Αλέξανδρος Μπαλτατζής» στην περιοχή Νέαπολη της Ξάνθης. Το παιδικό τμήμα του Αρίων τη σεζόν 2017-2018 τερμάτισε στην 2η θέση του πρωταθλήματος, θέση που του έδωσε το δικαίωμα συμμετοχής στα Play-Offs. Στον πρώτο γύρο των Play-Offs αντιμετώπισε τον Γ.Α.Σ. Κομοτηνής, τον οποίο κέρδισε 2 φορές. Στη συνέχεια στον ημιτελικό του πρωταθλήματος επιβλήθηκε της Ένωσης Καβάλας, ενώ στον τελικό κατάφερε να κερδίσει και τον μεγάλο ανταγωνιστή της χρονιάς, τον Αστέρα Καβάλας. Με την νίκη του αυτή κέρδισε μια θέση στα προκριματικά του Πανελληνίου Πρωταθλήματος Παίδων που θα διεξαχθεί στη Νεάπολη της Θεσσαλονίκης από τις 11-15 Απριλίου. Γ.Α.Σ. Αρίων Ξάνθης, επίσημος ιστότοπος.
The Wall

Το The Wall είναι το ενδέκατο στούντιο άλμπουμ από το αγγλικό progressive rock συγκρότημα Pink Floyd. Κυκλοφόρησε ως διπλό άλμπουμ, στις 30 Νοεμβρίου 1979, άρχισε να ερμηνεύεται ζωντανά με περίτεχνα θεατρικά εφέ, και μετατράπηκε σε μια ταινία μεγάλου μήκους με τίτλο "Pink Floyd – The Wall". Ο αριθμός των πωλήσεων παγκοσμίως ξεπέρασε τα τριάντα εκατομμύρια αντίτυπα. Το "The Wall" είναι το καλύτερο σε πωλήσεις διπλό άλμπουμ στην ιστορία της μουσικής.Στις 8, 9 και 12 Ιουλίου 2011, το "The Wall", παρουσιάστηκε ζωντανά στην Αθήνα, στο κλειστό γήπεδο μπάσκετ του Ο.Α.Κ.Α., από τον Ρότζερ Γουώτερς. Κατά τις δύο πρώτες ημέρες, η συναυλία μαγνητοσκοπήθηκε και κυκλοφόρησε στην ταινία του "Roger Waters The Wall".

 Το "The Wall", έχει ως κύρια θέματα την εγκατάλειψη και τη προσωπική απομόνωση. Η ιδέα του άλμπουμ συλλήφθηκε κατά την διάρκεια της περιοδείας του συγκροτήματος In the Flesh Tour το 1977, όταν ο μπασίστας και στιχουργός Ρότζερ Γουότερς, απογοητευμένος από το κοινό τους, φαντάστηκε την δημιουργία ενός τείχους μεταξύ του συγκροτήματος και του κοινού. Το άλμπουμ επικεντρώνεται σε έναν χαρακτήρα, τον Pink, ο οποίος είναι βασισμένος στον Ρότζερ Γουότερς. Οι προσωπικές εμπειρίες του Pink ξεκινούν με την απώλεια του πατέρα του κατά την διάρκεια του Β΄ Παγκόσμιου Πολέμου και συνεχίζουν με την γελοιοποίηση και κακοποίηση από τους δασκάλους του, την υπερπροστατευτική μητέρα του και τέλος την διάλυση του γάμου του. Όλα αυτά συμβάλλουν στην ενδεχόμενη αυτοεπιβληθείσα απομόνωση του από την κοινωνία και παριστάνονται με ένα εικονικό τείχος. Κάθε ένα από αυτά τα τραύματα μετατρέπονται μεταφορικά σε "τούβλα στο τείχος" (bricks in the wall). Ο πρωταγωνιστής γίνεται τελικά αστέρι της ροκ, του οποίου οι σχέσεις αμαυρώνονται από την απιστία, τη χρήση ναρκωτικών, και τις εκρήξεις βίας. Δεδομένου ότι ο γάμος του καταρρέει, τελειώνει το χτίσιμο του τείχους του, ολοκληρώνοντας έτσι την απομόνωση του από την ανθρώπινη επαφή. Κρυμμένος πίσω από το τείχος του, η κρίση του Pink κλιμακώνεται, και πιστοποιείται με μια παραισθησιογόνα εμφάνιση επί σκηνής, στην οποία πιστεύει ότι είναι ένας φασίστας δικτάτορας και εμφανίζεται σε συγκέντρωση όμοια με αυτή των Νεοναζί, όπου εξαπολύει άνδρες σε διάφορους θαυμαστές που πιστεύει ότι είναι ανάξιοι. Βασανισμένος από την ενοχή, δικάζει τον εαυτό του (trial) να γκρεμίσει το τείχος, αφήνοντας τον Pink να βρει άνοιγμα προς τον έξω κόσμο. Το άλμπουμ γίνεται πλήρης κύκλος κλείνοντας με τα λόγια "Isn't this where...", που είναι οι πρώτες λέξεις της φράσης που ξεκινάει το άλμπουμ,"...we came in?". CD 1: CD 2: Το 1982 ο δίσκος The Wall, κινηματογραφήθηκε από τον Άλαν Πάρκερ (Alan Parker), με κύριο ηθοποιό τον μουσικό Μπομπ Γκέλντοφ (Bob Geldof). Η ταινία, με τίτλο Pink Floyd – The Wall, περιλαμβάνει και ένα καινούργιο τραγούδι (When the Tigers Broke Free), καθώς και πιο νέες εκτελέσεις από παλαιότερα τραγούδια όπως το Mother και το Empty Spaces. A Complete Analysis of Pink Floyd's „The Wall“
Κονκόρντια Ζάγκρεμπ

Η Κονκόρντια ήταν αθλητικό σωματείο της πόλης Ζάγκρεμπ της Κροατίας. Ιδρύθηκε το 1906 αλλά με διαφορετικό όνομα, το οποίο αλλάζει στην συνέχεια για να ονομαστεί τελικά Κονκόρντια μετά το τέλος του Α' Παγκοσμίου Πολέμου.

 Είχε χρώματα το μπλε και το κόκκινο και πρωταγωνίστησε προπολεμικά στα πρωταθλήματα του πρωταθλήματος της Γιουγκοσλαβίας. Το πρώτο πρωτάθλημα Γιουγκοσλαβίας που συμμετείχε ήταν το 1930, το οποίο μάλιστα κατέκτησε. Το 1931 κατέλαβε την δεύτερη θέση, ενώ το 1932 κατέκτησε πάλι το πρωτάθλημα. Το 1933 κατετάχθη έβδομη, ενώ το 1935 τέταρτη, το 1936 αποκλείεται από τον πρώτο γύρο της τελική φάσης, το 1937 κατατάσσεται στην ένατη θέση, μέχρι το 1938 στην δέκατη όπου συμμετέχει για τελευταία φορά στο Γιουγκοσλαβικό πρωτάθλημα. Από τότε αγωνίστηκε στο πρωτάθλημα Κροατίας μέχρι το 1945, οπότε μαζί με τις ΧΑΣΚ Ζάγκρεμπ και Γκρατσιάνσκι Ζάγκρεμπ δημιουργούν την Διναμό Ζάγκρεμπ. Πρωταθλήματα Γιουγκοσλαβίας: 1930,1932 Πρωτάθλημα ποδοσφαίρου Κροατίας: 1942 Κύπελλο Κροατίας: 1941
Αργύρι Καρδίτσας

Το Αργύρι (επίσημη ονομασία Αργύριον) είναι χωριό και έδρα ομώνυμης τοπικής κοινότητας, της δημοτικής ενότητας Αχελώου, του δήμου Αργιθέας, της περιφερειακής ενότητας (τέως νομού) Καρδίτσας, στην περιφέρεια Θεσσαλίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Καρδίτσης, στο γεωγραφικό διαμέρισμα Θεσσαλίας.

 Το Αργύρι είναι ορεινό χωριό στο απώτατο νοτιοδυτικό τμήμα του νομού Καρδίτσας, δίπλα στα όρια με τον νομό Ευρυτανίας. Βρίσκεται στις δυτικές κλιτύς της κορυφής «Ασφακερό» (1.327 μ.) της νότιας Πίνδου και στις βορειοδυτικές όχθες του ρέματος Πλατανιά (παραπόταμου του Αχελώου), σε μέσο σταθμικό υψόμετρο 810. Απέχει περίπου 106 χλμ. ΝΔ. της Καρδίτσας. Η τοπική κοινότητα Αργυρίου είναι χαρακτηρισμένη ως αγροτικός ορεινός οικισμός, με έκταση 11,019 χμ² (2011). Περιλαμβάνει και τους οικισμούς Μακρύκαμπος και Μεγάλη Πέτρα. (σε παρένθεση ο πληθυσμός της τοπικής κοινότητας) Ο οικισμός αναγνωρίστηκε το 1883 και προσαρτήθηκε στον δήμο Αργιθέας του νομού Τρικ(κ)άλων. Το 1899 εντάχθηκε στον νομό Καρδίτσης και, το 1909, πάλι στον νομό Τρικάλων. Το 1912 ορίστηκε έδρα της ομώνυμης κοινότητας και το 1944 υπήχθη οριστικά στον νομό Καρδίτσας. Με το ΦΕΚ 244Α - 04/12/1997 αποσπάστηκε από την κοινότητα Αργυρίου και προσαρτήθηκε στον δήμο Αχελώου. Με το ΦΕΚ 87Α - 07/06/2010 αποσπάστηκε από τον δήμο Αχελώου και προσαρτήθηκε στον δήμο Αργιθέας. Η εκκλησία του Προφήτη Ηλία, που το μεγαλύτερο μέρος της είναι κτισμένο σε σπηλιά, ανατολικά του οικισμού. Οι δύο παραδοσιακοί νερόμυλοι και η νεροτριβή στο ρέμα Πλατανιά Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ) Εγκυκλοπαίδεια Πάπυρος Λαρούς, εκδ. 1963 (ΠΛ) Οργανισμός εκδόσεων «Ελλάδα», χάρτες (εκδ. Βαρελάς) Περιοδικό «Διακοπές», εκδ. Δ.Ο.Λ., 2010 Περιοδικό «Κορφές», τ. 93, εκδ. ΕΟΣ Αχαρνών Google Earth eetaa.gr https://argyri.gr/?page_id=128 https://www.youtube.com/watch?v=6y-tk0If8mE
Avin Oil

Η Avin Oil είναι εταιρεία εμπορίας πετρελαιοειδών με έδρα το Μαρούσι Αττικής στην Ελλάδα, με δραστηριότητα σε 9 χώρες. Αποτελεί θυγατρική της ΜΟΤΟΡ ΟΪΛ σε ποσοστό 100%.

 Η εταιρεία ιδρύθηκε το 1977 ως εμπορία λιπαντικών και το 1982 άρχισε να προμηθεύει με υγρά καύσιμα την Αττική. Το 1984 άρχισε να δραστηριοποιείται στη Βόρεια Ελλάδα. Από το 1985 ξεκίνησε την επέκτασή της στην αγορά της Πελοποννήσου ξεκινώντας από την περιοχή της Κορινθίας. Εν συνεχεία έδωσε έμφαση στη Δυτική Ελλάδα. Δραστηριοποιείται στο χώρο με 660 πρατήρια καυσίμων που φέρουν το σήμα της σε όλη τη χώρα, και άλλα 440 στα Βαλκάνια. Αποτελεί μία από τις μεγαλύτερες εταιρείες εμπορίας υγρών καυσίμων στην Ελλάδα. Το 2015 είχε ετήσιες πωλήσεις περίπου 2.600.000 μετρικών τόνων. Η AVIN διαθέτει Σταθμούς Εξυπηρέτησης Αυτοκινήτων (ΣΕΑ) σε διάφορα σημεία στην Ελλάδα. Το 2015 η εταιρεία ανέλαβε τη λειτουργία και των πρατηρίων καυσίμων της Cyclon Hellas, η οποία απορροφήθηκε από τη ΜΟΤΟΡ ΟΪΛ. Το ίδιο έτος, η AVIN τιμήθηκε με το βραβείο GOLD του Health & Safety Awards 2015. Η AVIN εξάγει πετρελαιοειδή σε χώρες των Βαλκανίων, όπως η Βουλγαρία, η Βόρεια Μακεδονία, η Αλβανία, η Σερβία και η Ρουμανία, αλλά και στην Κύπρο, την Ιταλία και τη Μάλτα. Επίσημος ιστότοπος
Απογραφή Πληθυσμού 1982 (Κύπρος)

Η Απογραφή Πληθυσμού 1982 ήταν η 11η απογραφή πληθυσμού της Κύπρου. Διενεργήθηκε στην Κύπρο την 1η Οκτωβρίου 1982, από τη Στατιστική Υπηρεσία του Υπουργείου Οικονομικών. Η απογραφή κάλυψε τις ελεύθερες περιοχές της Κύπρου, δηλαδή δεν απογράφηκαν οι κατεχόμενες περιοχές. Η προηγούμενη απογραφή ήταν του 1976. Συνοπτικά, το αποτέλεσμα της απογραφής ήταν η καταγραφή πληθυσμού 512098 κατοίκων, 253525 ανδρών και 256072 γυναικών.

 Ο πιο κάτω πίνακας συγκρίνει τα αποτελέσματα των απογραφών κάθε επαρχίας του 1976 και του 1982: «Απογραφή Πληθυσμού 1982». Στατιστική Υπηρεσία της Κυπριακής Δημοκρατίας. 1 Οκτωβρίου 1982. Αρχειοθετήθηκε από το πρωτότυπο στις 2 Ιανουαρίου 2018. Ανακτήθηκε στις 24 Φεβρουαρίου 2019. «Απογραφή Πληθυσμού 1976». Στατιστική Υπηρεσία της Κυπριακής Δημοκρατίας. 30 Σεπτεμβρίου 1976. Αρχειοθετήθηκε από το πρωτότυπο στις 2 Ιανουαρίου 2018. Ανακτήθηκε στις 3 Μαρτίου 2019.
Ιάπωνες

Οι Ιάπωνες (ιαπωνικά: 日本人, Χέπμπερν: nihonjin) είναι μια εθνότητα που ζει στο ιαπωνικό αρχιπέλαγος και το σύγχρονο κράτος της Ιαπωνίας, όπου αποτελούν το 98.5% του πληθυσμού της Ιαπωνίας. Υπάρχουν περίπου 129 εκατομμύρια άτομα Ιαπωνικής καταγωγής σε όλο το κόσμο, εκ των οποίων περίπου 125 από αυτούς ζουν στην Ιαπωνία. Οι άνθρωποι ιαπωνικής καταγωγής που ζουν εκτός Ιαπωνίας είναι γνωστοί ως νικεϊτζίν (日系人?), η ιαπωνική διασπορά. Ο όρος εθνοτικοί Ιάπωνες αναφέρεται στους κατοίκους της Ηπειρωτικής Ιαπωνίας, τους Γιαμάτο. Οι Ιάπωνες είναι μια από τις μεγαλύτερες εθνικές ομάδες στον κόσμο.

 Η Ιαπωνική γλώσσα είναι μια ιαπωνική γλώσσα που σχετίζεται με τις ριουκιουανές γλώσσες και θεωρούταν απομονωμένη γλώσσα στο παρελθόν. Η παλαιότερη τεκμηριωμένη μορφή της γλώσσας, τα Παλιά Ιαπωνικά, χρονολογείται από τον 8ο αιώνα. ιαπωνική φωνολογία χαρακτηρίζεται από ένα σχετικά μικρό αριθμό φωνηεντικών φωνημάτων, συχνό διπλασιασμό γραμμάτων και μια διακριτή προφορά. Η σύγχρονη Ιαπωνική γλώσσα έχει ένα τριμερές σύστημα γραφής καθώς για τη γραφή της χρησιμοποιούνται χιραγκάνα, κατακάνα και κάντζι. Η γλώσσα περιέχει ντόπιες ιαπωνικές λέξεις και πάρα πολλές δανεικές λέξεις από τα κινέζικα. Στην Ιαπωνία το ποσοστό αλφαβητισμού των ενηλίκων στην Ιαπωνική γλώσσα ξεπερνά το 99%. Στις διάφορες περιοχές της Ιαπωνίας ομιλούνται πολλές διαλέκτοι. Η ιαπωνική θρησκεία είναι παραδοσιακά συγκριτική στη φύση της. Παρουσιάζει στοιχεία Βουδισμού και Σιντοϊσμού (Σίνμπουτσου-σουγκόου). Ο Σιντοϊσμός, η εθνική θρησκεία της Ιαπωνίας, είναι μια πολυθεϊστική θρησκεία χωρίς κάποιο ιερό βιβλίο. Ο Σιντοϊσμός ήταν ένα από τα παραδοσιακά κριτήρια για το δικαίωμα διαδοχής στον θρόνο της Ιαπωνικής αυτοκρατορικής οικογένειας. Το 1868 κωδικοποιήθηκε ως η επίσημη θρησκεία του κράτους (Κρατικός Σιντοϊσμός) αλλά καταργήθηκε από την Αμερικανική κατοχή το 1945. Ο βουδισμός Μαχαγιάνα εισήχθη στην Ιαπωνία τον έκτο αιώνα και εξελίχθηκε σε πολλές διαφορετικές αιρέσεις. Σήμερα, η μεγαλύτερη μορφή του Βουδισμού μεταξύ του ιαπωνικού λαού είναι η αίρεση Τζόουντο Σινσού που ίδρυσε ο Σινράν.Μια μεγάλη πλειοψηφία των Ιαπώνων ομολογούν φανερά ότι είναι πιστοί του Σιντοϊσμού και του Βουδισμού. Η ιαπωνική λαϊκή θρησκεία λειτουργεί ως επί το πλείστον ως θεμέλιο για τη μυθολογία, τις παραδόσεις και τις δραστηριότητες της γειτονιάς παρά ως η μοναδική πηγή της ηθικών κατευθυντήριων γραμμών για τη ζωή ενός ανθρώπου. Σύμφωνα με την ετήσια στατιστική έρευνα για τη θρησκεία το 2018 από τον Οργανισμό Πολιτιστικών Υποθέσεων της Κυβέρνησης της Ιαπωνίας, περίπου δύο εκατομμύρια (ή λίγο παραπάνω από το 1.5%) του πληθυσμού της Ιαπωνίας είναι Χριστιανοί. Ένα μεγαλύτερο ποσοστό των μελών της Ιαπωνικής διασποράς είναι Χριστιανοί (το 60% των Ιαπωνοβραζιλιάνων και το 90% των Ιαπωνομεξικανών είναι ρωμαιοκαθολικοί),, ενώ περίπου το 37% των Ιαπωνοαμερικανών είναι Χριστιανοί (33% Προτεστάντες και 4% Καθολικοί). Πολυμέσα σχετικά με το θέμα People of Japan στο Wikimedia Commons
Μπαγκατέλα

Η μπαγκατέλα (bagatelle) στη μουσική είναι μια σύντομη, εύκολη και ελαφριά σύνθεση, χωρίς συγκεκριμένη μορφή. Η ονομασία της προέρχεται από τη λατινική λέξη baca που σημαίνει μικρό πράγμα. Τον όρο εισήγαγε ο Γάλλος συνθέτης και μουσικός Φρανσουά Κουπρέν της μπαρόκ περιόδου. Ο Μπετόβεν καθιέρωσε τη μπαγκατέλα ως μουσική σύνθεση και κατάφερε να ξεπεράσει την αρχική απλοϊκότητά της, γράφοντας από το 1801 ιδιαίτερα αξιόλογα μουσικά έργα όπως οι 7 μπαγκατέλες op. 33 (δεύτερη έκδοση). Μια τρίλεπτη μπαγκατέλα σε λα ελάσσονα του Μπετόβεν με όνομα στα γερμανικά Für Elise (Για τη Λίζα) είναι ένα από τα πιο αναγνωρίσιμα έργα της κλασικής μουσικής. Η πρεμιέρα της δόθηκε στις 27 Απριλίου 1810 και οι ειδικοί για το έργο του διαφωνούν μέχρι σήμερα σε ποια ακριβώς το έγραψε.

 Στην αργκό, μπαγκατέλα λέγεται ένα αντικείμενο που είναι παλιό, δύσχρηστο ή άχρηστο (π.χ για όχημα, μηχάνημα, κλπ), όπως επίσης και η άσχημη γυναίκα. Σαν λευκαδίτικο γλωσσικό ιδίωμα, σημαίνει το τιποτένιο ή το ασήμαντο πράγμα. Πολύ πιθανό να προέρχεται από το ιταλικό bagattella, που σημαίνει ασήμαντο πράγμα, αλλά και μικρό διακοσμητικό αντικείμενο. Μπαγκατέλα (Bagatelle) λέγεται ένα Γαλλικής προέλευσης επιτραπέζιο παιγνίδι, που μοιάζει με το μεγαλύτερο σε μέγεθος μπιλιάρδο. Ο σκοπός του παιγνιδιού είναι, ένας συγκεκριμένος αριθμός από μπίλιες, να οδηγηθεί στις τρύπες μιας επιφάνειας που προστατεύονται από ξύλινα πασαλάκια. Το παιγνίδι παρουσιάστηκε το 1777, σε βασιλικό πάρτι, στο αρχοντικό Château de Bagatelle, από όπου και πήρε το όνομά του. Έγινε δημοφιλές στη Γαλλία και από εκεί διαδόθηκε στην Αμερική, τον 18ο αιώνα, όταν Γάλλοι στρατιώτες πήγαν να βοηθήσουν στην Αμερικάνικη Επανάσταση εναντίον της Μεγάλης Βρετανίας. "Για την Ελίζα" του Μπετόβεν από το videosmusicview Beethoven Fur Elise στο πιάνο από το youtube.com
MHPArena

Η MHPArena είναι ποδοσφαιρικό στάδιο στη Στουτγκάρδη της Γερμανίας. Η ΦφΜ Στουτγκάρδη χρησιμοποιεί το στάδιο για τους εντός έδρας αγώνες της. Στο στάδιο αυτό έχουν επίσης διεξαχθεί αγώνες των Παγκοσμίων Κυπέλλων του 1974 και του 2006, του Ευρωπαϊκού Κυπέλλου 1988 και οι τελικοί του κυπέλλου πρωταθλητριών το 1959 και το 1988. Μέχρι το 2008 το στάδιο ήταν γνωστό ως Gottlieb-Daimler-Stadion.

 Το 2009 αποφασίσθηκε η μετατροπή του σταδίου σε αμιγώς ποδοσφαιρικό γήπεδο. Ο αγωνιστικός χώρος βυθίστηκε κατά 1,3 μέτρα ενώ ανακατασκευάστηκε η οροφή, ώστε να καλύπτει τις νέες κερκίδες. Τα έργα ολοκληρώθηκαν με την έναρξη του Γερμανικού Πρωταθλήματος για την αγωνιστική περίοδο 2011-2012. Πριν την ανακατασκευή του το στάδιο φιλοξενούσε και αγώνες στίβου. Το πρόγραμμα των αγώνων, που έγιναν στην Mercedes-Benz Arena, κατά τη διάρκεια του Παγκοσμίου Κυπέλλου: Ιστοσελίδα του σταδίου (στα Γερμανικά)
Γαλιλέα Μοντίχο

Η Γαλιλέα Μοντίχο (Martha Galilea Montijo Torres, 5 Ιουνίου 1973 -) είναι Μεξικανή ηθοποιός, κωμικός, μοντέλο και παρουσιάστρια.Είναι παρουσιάστρια της πρωινής καθημερινής εκπομπής Hoy (μετ. σήμερα). Υπήρξε παρουσιάστρια του talent show Pequeños Gigantes. Το 1993 ξεκίνησε την καριέρα της, μετά την νίκη της στο show La Chica TV. Από το 2001 μέχρι το 2005, παρουσίαζε το show VidaTV. Το 2002 συμμετείχε στο reality show Big Brother VIP το οποίο και κέρδισε.

 La Chica TV - 1993, ως Διαγωνιζόμενη/Νικήτρια El premio mayor - 1995, ως Λίλι Azul - 1996, ως Μάρα Tú y yo - 1996, ως Ρεσιγνασιόν ντελ Κάρμεν Salsa Galilea - 1997/99 Fantástico Amor - 1999 Tres mujeres - 1999, ως Μαρικρούς Ρουίς Hoy - 1999-2000, 2008, 2013–σήμερα, ως Παρουσιάστρια El precio de tu amor - 2000, ως Βαλέρια Ρίος Vida TV - 2001/05, ως Παρουσιάστρια Big Brother VIP - 2002, ως Διαγωνιζόμενη/Νικήτρια Hospital el paisa - 2004 XHDRBZ - 2004, ως Η ίδια La escuelita VIP - 2004, ως Γαλιλέα Amarte es mi pecado - 2004, ως Γαλιλέα Bailando por un sueño - 2005, ως Διαγωνιζόμενη/4η θέση La Verdad Oculta - 2006, ως Γκαμπριέλα Γκιγιέν ντε Γενοβές/Μάρτα Σλαντιβάρ ντε Γκουσμάν La Hora de la Papa - 2007, ως Παρουσιάστρια Buscando a Timbiriche, La Nueva Banda - 2007, ως Παρουσιάστρια Teleton Mexoamerica - 2007/08, ως Παρουσιάστρια Los simuladores - 2008, ως Παρουσιάστρια Cuanto Quieres Perder? - 2008, ως Παρουσιάστρια Hazme reír y serás millonario - 2009, ως Διαγωνιζόμενη/3η θέση Los simuladores 2 - 2009, ως Η ίδια Mujeres Asesinas 2 - 2009, ως Λορένα Γαρρίδο, Επεισόδιο:"Λας Γαρρίδο, Οι άπληστες" (Σεζόν:2, Επεισόδιο:2) Hasta que el dinero nos separe - 2010, ως Η ίδια (γκέστ εμφάνιση) Pequeños Gigantes - 2011, ως Παρουσιάστρια El Gran Show de los Peques - 2011, ως Παρουσιάστρια Perras - 2011, ως Φρίντα Γκόμες Teleton Mexico - 2011-σήμερα, ως Παρουσιάστρια Teleton USA - 2012-σήμερα, ως Παρουσιάστρια Pequenos Gigantes 2 - 2012, ως Παρουσιάστρια Cásate conmigo, mi amor - 2013, ως Βαλέρια Lo Que Mas Quieres - 2013, ως Κριτής Va Por Ti - 2014, ως Παρουσιάστρια Me Pongo De Pie - 2015, ως Παρουσιάστρια Kids Choice Awards México - 2016, ως Παρουσιάστρια La Voz... Kids México - 2017, ως Παρουσιάστρια Γαλιλέα Μοντίχο στην IMDb Official site of Galilea Montijo Galilea Montijo Biografía de Galilea Montijo (en esmas)
Άγιος Γεώργιος Μεγαλόχαρης Άρτας

Ο Άγιος Γεώργιος είναι οικισμός της τοπικής κοινότητας Μεγαλόχαρης, της δημοτικής ενότητας (τέως δήμου) Τετραφυλίας, του δήμου Γεωργίου Καραϊσκάκη, της περιφερειακής ενότητας (τέως νομού) Άρτης, στην περιφέρεια Ηπείρου, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Άρτας, στο γεωγραφικό διαμέρισμα Ηπείρου.

 Ο Άγιος Γεώργιος είναι ημιορεινός οικισμός στο ανατολικό τμήμα του νομού Άρτας, κοντά στον νομό Καρδίτσας. Βρίσκεται ανατολικά των Ορέων Βάλτου, σε μέσο σταθμικό υψόμετρο 390. Απέχει 57 χλμ. περίπου ΒΑ. της Άρτας. Ο οικισμός αναγνωρίστηκε το 1981 και προσαρτήθηκε στην κοινότητα Μεγαλόχαρης. Με το ΦΕΚ 244Α - 04/12/1997 αποσπάστηκε από την κοινότητα Μεγαλόχαρης και προσαρτήθηκε στον δήμο Τετραφυλίας. Με το ΦΕΚ 87Α - 07/06/2010 αποσπάστηκε από τον δήμο Τετραφυλίας και προσαρτήθηκε στον δήμο Γεωργίου Καραϊσκάκη. Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Οργανισμός εκδόσεων «Ελλάδα», χάρτες (Βαρελάς) eetaa.gr
Ροζέ Γκυγιεμέν

Ο Ροζέ Σαρλ Λουί Γκυγιεμέν (Roger Charles Louis Guillemin, γενν. 11 Ιανουαρίου 1924) είναι Γάλλοαμερικανός ιατρός ενδοκρινολόγος, που τιμήθηκε με το Βραβείο Νόμπελ Φυσιολογίας και Ιατρικής το 1977 για τις έρευνές του επί των νευροορμονών, μαζί με τον Άντριου Σάλι (το άλλο μισό του Βραβείου δόθηκε στη Ρόζαλυν Σάσμαν Γιάλοου).

 Ο Ροζέ Γκυγιεμέν γεννήθηκε στη Ντιζόν και σπούδασε στο Πανεπιστήμιο της Βουργουνδίας, ενώ πήρε το πτυχίο της ιατρικής από την Ιατρική Σχολή του Πανεπιστημίου της Λυών το 1949. Στη συνέχεια πήγε στον Καναδά, για να συνεργασθεί με τον Χανς Ζέλυε στο Ινστιτούτο Πειραματικής Ιατρικής και Χειρουργικής στο Πανεπιστήμιο του Μόντρεαλ, από όπου πήρε το διδακτορικό του το 1953. Το ίδιο έτος εγκαταστάθηκε στις ΗΠΑ και άρχισε να εργάζεται στο Κολέγιο Ιατρικής Baylor, στο Χιούστον. Το 1965 έγινε Αμερικανός πολίτης. Το 1970 βοήθησε στην ίδρυση του Ινστιτούτο Σολκ στην Λα Χόια (Καλιφόρνια), όπου εργάσθηκε μέχρι τη συνταξιοδότησή του το 1989. Οι Γκυγιεμέν και Άντριου Βίκτορ Σάλι ανεκάλυψαν τις χημικές δομές της TRH και της GnRH σε ξεχωριστά εργαστήρια. Η διαδικασία της ανακαλύψεως αυτής όπως έγινε στο εργαστήριο του Ροζέ Γκυγιεμέν είναι το θέμα μιας μελέτης από τους Μπρυνό Λατούρ και Στηβ Γούλγκαρ, που εκδόθηκε υπό τον τίτλο Laboratory Life. Μέλος της αμερικανικής Εθνικής Ακαδημίας Επιστημών (1974) Διεθνές Βραβείο Ιδρύματος Gairdner (1974) Βραβείο Βασικής Ιατρικής Έρευνας Άλμπερτ Λάσκερ (1975) Βραβείο Ιατρικής Dickson (1976) Βραβείο Ιατρικών Επιστημών Passano (1976) Εθνικό Μετάλλιο Επιστήμης (1976) Μέλος της Αμερικανικής Ακαδημίας Τεχνών και Επιστημών (1977) Βραβείο Νόμπελ Φυσιολογίας και Ιατρικής (1977) Wade, Nicholas (1981). The Nobel Duel. Doubleday. ISBN 978-0-385-14981-5. Αυτοβιογραφία στον ιστότοπο των Βραβείων Νόμπελ Ιστοσελίδα στο Ινστιτούτο Σολκ (με φωτογραφία)
Ουβίνζα

Το Μεικτό Τμήμα Ουβίνζα (Αγγλικά: Uvinza Mixed Ward και Σουαχίλι: Wodi ya Uvinza), είναι ένα από τα δέκα τέσσερα Τμήματα στην Περιοχή Ουβίνζα (Uvinza District), της Περιφέρειας Κιγκόμα (Kigoma Region) στην Τανζανία. Εντός του Τμήματος δε, περικλείεται και η πόλη Ουβίνζα (Uvinza). Στην εποχή της Γερμανικής Ανατολικής Αφρικής, ονομαζόταν Neu Gottorp και είναι πόλη στα υψίπεδα (υψόμετρο 996 m) της δυτικής Τανζανίας.

 Σύμφωνα με την Εθνική Απογραφή της Τανζανίας του 2012, ο πληθυσμός στο Μεικτό Τμήμα Ουβίνζα (Uvinza), ήταν 35.231 άτομα, εκ των οποίων 17.637 άνδρες και 17.594 γένους θηλυκού, με μέσον όρο τα 5,4 μέλη ανά οικογένεια. Η Ουβίνζα (Uvinza) είναι μια αρχαία πόλη, φημισμένη για το αλάτι της, οπότε, άνθρωποι από την Άπω Ανατολή και τις ηπειρωτικές χώρες, την επισκέπτονταν την εποχή που αυτό χρησιμοποιείτο ως μέσο συναλλαγής. Κατά την εποχή της Γερμανικής Ανατολικής Αφρικής, η πόλη Ουβίνζα (Uvinza) ονομαζόταν Neu Gottorp και κατά την δεκαετία του 1900, κατασκευάστηκε μια σιδηροδρομική γραμμή, που τη συνέδεε με το Νταρ ες Σαλαάμ (Dar es Salaam). Η πόλη Ουβίνζα (Uvinza) μοιράζεται την ίδια ημερομηνία ίδρυσης με την πρωτεύουσα της Κένυα Ναϊρόμπι (1899). Στην Ουβίνζα (Uvinza), υπάρχει σιδηροδρομικός σταθμός. Τον Οκτώβριο του 2007, προτάθηκε να κατασκευαστεί ένας σιδηροδρομικός κλάδος προς την Μπουζουμπούρα (Bujumbura) στο Μπουρούντι (Burundi), ο οποίος θα διακλαδίζεται από εδώ. Διοικητικές υποδιαιρέσεις της Τανζανίας Περιφέρεια Κιγκόμα Κιγκόμα Παραπομπές σημειώσεων (Αγγλικά) MSN Map
Ημέρα της Πρωτεύουσας (Καζακστάν)

Η Ημέρα της Πρωτεύουσας του Καζακστάν είναι επίσημη αργία στο Καζακστάν. Καθιερώθηκε το 2009 και γιορτάζεται στις 6 Ιουλίου. Γιορτάζει την πρωτεύουσα του Καζακστάν, την Αστάνα.

 Στις 6 Ιουλίου 1994, το Ανώτατο Σοβιέτ του Καζακστάν ενέκρινε ψήφισμα για τη μεταφορά της πρωτεύουσας του Καζακστάν από το Αλμάτι στην Ακμόλα. Στις 6 Μαΐου 1998, η Ακμόλα μετονομάστηκε σε Αστάνα και απόκτησε καθεστώς πρωτεύουσας. Στις 18 Ιουλίου 2008, η κυβέρνηση ενέκρινε νομοσχέδιο που καθιστά την Ημέρα της Πρωτεύουσας ως κρατική αργία. Από το 2009, οι καλύτερες ορειχάλκινες μπάντες του Καζακστάν και του κόσμου εμφανίζονται στο Διεθνές Φεστιβάλ Αστάνα Σαρμάλι. Η μέρα τελειώνει με πυροτεχνήματα πάνω από το ανάχωμα του ποταμού Γιεσίλ, καθώς και σε ένα πάρκο της πόλης. Δημόσιες αργίες στο Καζακστάν
Αρντουίνο της Ιβρέας

Ο Αρντουίνο, ιταλ. Arduino (955 14 Δεκεμβρίου 1015) από τον Οίκο της Ιβρέας ήταν μαργράβος της Ιβρέας (π. 900-1015) και βασιλιάς της Λομβαρδίας («Ιταλίας») το διάστημα 1002-1014.

 Ήταν γιος του Ντάντο κόμη της Πόμπια, περιοχής στη Νοβάρα του Πεδεμοντίου. Γεννήθηκε στην Πόμπια την περίοδο που η Λομβαρδία αγωνιζόταν για την ανεξαρτησία της από τον βασιλιά της Γερμανίας. Ο Όθων Α΄ της Γερμανίας κατέλαβε τη Λομβαρδία το 961 και εκθρόνισε τον Βερεγγάριο Β΄ της Ιταλίας, μεγάλο θείο του Αρντουίνο. Ο τελευταίος ήταν 6 ετών τότε· το 990 έγινε μαργράβος της Ιβρέας και το επόμενο έτος κόμης του Ιερού Παλατιού του Λατερανού, ανακτόρου του πάπα. Το 1002 απεβίωσε ο Όθων Γ΄ (εγγονός του Όθωνα Α΄) και οι ευγενείς της Λομβαρδίας εξέλεξαν τον Αρντουίνο ως βασιλιά τους στη βασιλική του Σαν Μικέλε Ματζόρε της Παβίας· ήταν ο μετά από 41 έτη διάδοχος του Βερεγγάριου Β΄. Ο Αρντουίνο υποστηρίχθηκε αρχικά από τον αρχιεπίσκοπο του Μιλάνου. Τον Όθωνα Γ΄ διαδέχθηκε ο 2ος εξάδελφός του Ερρίκος Β΄ της Γερμανίας, που αντιτέθηκε στον Αρντουίνο. Το 1004 εισέβαλε στην Ιταλία, νίκησε τον Αρντουίνο και στέφθηκε βασιλιάς της Λομβαρδίας στην Παβία, την κεντρική πόλη της Βόρειας Ιταλίας. Όταν όμως επέστρεψε στη Γερμανία, ο Αρντουίνο ανέκτησε την εξουσία του. Δέκα έτη μετά ο Ερρίκος Β΄ εισέβαλε πάλι στην Ιταλία και ανακηρύχθηκε βασιλιάς της Γερμανίας στη Ρώμη. Ο Αρντουίνο τελικά πιέστηκε να αποποιηθεί του τίτλου του και απεβίωσε το επόμενο έτος στο αββαείο Φρουτουάρια. Έτσι έληξε η ανεξαρτησία της Λομβαρδίας («Ιταλίας»)· ο επόμενος βασιλιάς της θα είναι το 1861 με την Ενοποίηση της Ιταλίας. Νυμφεύτηκε τη Μπέρτα, μάλλον κόρη του Ότμπερτ Β΄ μαργράβου του Μιλάνου και είχε τέκνα: Αρντουίνο/Αρντιτσίνο. Όττο/Όθων. Γκίλμπερτ/Γιλβέρτος. Arnaldi, Girolamo (1962). "Arduino, re d'Italia". Dizionario Biografico degli Italiani. 4. Rome: Istituto dell'Enciclopedia Italiana.
Πρωτάθλημα πετοσφαίρισης Α1 εθνικής κατηγορίας ανδρών 2007-2008

Το πρωτάθλημα Ελλάδας βόλεϊ ανδρών για τη σαιζόν 2007-2008 ήταν το 20ο από καταβολής Α1, και διεξήχθη με τη συμμετοχή δώδεκα ομάδων. Πρωταθλητής αναδείχθηκε ο Ηρακλής για τέταρτη φορά στην ιστορία του. Στην Α2 υποβιβάστηκαν η ΑΕΚ και ο Πανελλήνιος.

 Η βαθμολογία του πρωταθλήματος, όπως διαμορφώθηκε στο τέλος της 22ης αγωνιστικής. Οι οκτώ πρώτοι συνέχισαν στα πλέι οφ, οι ομάδες που κατέλαβαν τις θέσεις 9-11 συνέχισαν στα πλέι άουτ, ενώ η τελευταία ομάδα της βαθμολογίας υποβιβάστηκε στην Α2. Βαθμολογικό σύστημα: 3 βαθμοί για νίκη με 3-0 και 3-1, 2 βαθμοί για νίκη με 3-2, 1 βαθμός για ήττα με 3-2 και κανένας βαθμός για ήττα με 3-0 και 3-1. Τα πλέι άουτ διεξήχθησαν σε έναν όμιλο με εντός-εκτός έδρας αγώνες, με τις τρεις ομάδες που κατέλαβαν τις θέσεις 9-11 στην κανονική περίοδο. Οι ομάδες μετέφεραν τους βαθμούς τους από την κανονική περίοδο. Ο ΠΑΟΚ μετέφερε 20 βαθμούς, η ΑΕΚ 16 και ο Εθνικός επίσης 16. Η ΑΕΚ κατέλαβε την τελευταία θέση και υποβιβάστηκε στην Α2. Η ΑΕΚ έχει ένα μηδενισμό και -3 βαθμούς. 1Ο αγώνας διεκόπη μετά από τραυματισμό του πασαδόρου του Εθνικού, Γρηγόρη Σιδηρόπουλου, από κουτί μπύρας που εκτοξεύτηκε από οπαδό της ΑΕΚ και ενώ η ΑΕΚ προηγούταν με 1-0 σετ. Ο αγώνας κατοχυρώθηκε στον Εθνικό με 0-3, ενώ αφαιρέθηκαν 3 βαθμοί από την ΑΕΚ. Τα πλέι οφ διεξήχθησαν σε τρεις φάσεις. Η πρώτη φάση ήταν η προημιτελική, όπου οι οκτώ πρωτές ομάδες της κανονικής διάρκειας του πρωταθλήματος αγωνίστηκαν μεταξύ τους. Οι ομάδες που συμπλήρωσαν δύο νίκες προκρίθηκαν στην ημιτελική φάση, ενώ οι ηττημένες ομάδες αγωνίστηκαν για τις θέσεις 5-8. (1) Παναθηναϊκός − (8) Μίλων (2–0) (2) Ηρακλής − (7) Κηφισιά (2–0) (3) Ολυμπιακός − (6) Άρης (2–0) (4) Λαμία − (5) Ε.Α. Πατρών (2–1) Στις θέσεις 5-8, οι τέσσερις ομάδες αγωνίστηκαν για την 5η θέση, που έδινε το τελευταίο εισιτήριο για τις Ευρωπαϊκές διοργανώσεις. Η πρόκριση κρίθηκε στις τρεις νίκες. Η ΕΑΠ επικράτησε του Μίλωνα με 3-0 νίκες και η Κηφισία απέκλεισε τον Άρη με 3-2. (5) Ε.Α. Πατρών − (8) Μίλων (3–0) (6) Άρης − (7) Κηφισιά (2–3) Η ΕΑ Πατρών και η Κηφισιά αγωνίστηκαν για την 5η θέση που έδινε το εισιτήριο για το Τσάλεντζ Καπ. Η ΕΑΠ επικράτησε με 3-0 νίκες. Η Κηφισιά με την 6η θέση προκρίθηκε στο 1ο βαλκανικό κύπελλο. (5) Ε.Α. Πατρών − (6) Κηφισιά (3–0) Στη δεύτερη φάση των πλέι οφ αναμετρήθηκαν ο Παναθηναϊκός με τη Λαμία και ο Ηρακλής με τον Ολυμπιακό. Οι ομάδες που συμπλήρωσαν τρεις νίκες προκρίθηκαν στον τελικό, ενώ οι ηττημένες αγωνίστηκαν για την 3η θέση. (1) Παναθηναϊκός − (4) Λαμία (3–0) (2) Ηρακλής − (3) Ολυμπιακός (3–1) Στο μικρό τελικό αναμετρήθηκαν ο Ολυμπιακός και η Λαμία. Ο Ολυμπιακός επικράτησε και κατέλαβε την τρίτη θέση. (3) Ολυμπιακός − (4) Λαμία (3–0) Στο μεγάλο τελικό ο Ηρακλής με μειονέκτημα έδρας επικράτησε 3-0 νίκες επί του Παναθηναϊκού, και κατέκτησε το πρωτάθλημα για δεύτερη συνεχή χρονιά και τέταρτη συνολικά στην ιστορία του. (1) Παναθηναϊκός − (2) Ηρακλής (0–3) Βαθμολογία κανονικής περιόδου Galanis Sports Data Αποτελέσματα κανονικής περιόδου, πλέι οφ και πλέι άουτ
Γκαλίνα Γκέρεχα

Η Γκαλίνα Φεοντόριβνα Γκέρεχα (ρωσικά : Галина Федорівна Герега) (9 Αυγούστου 1959) είναι Ουκρανή επιχειρηματίας και πολιτικός που υπηρέτησε ως αναπληρωτής δήμαρχος του Κιέβου από το 2012 έως το 2014. Η Γκερέχα ήταν επίσης αντιδήμαρχος και γραμματέας του δημοτικού συμβουλίου του Κιέβου από τις 20 Απριλίου 2011 έως τις 5 Ιουνίου 2014. Είναι συνιδιοκτήτρια της αλυσίδας καταστημάτων EpiCentre K μαζί με τον σύζυγό της Ολεκσάντερ.

 Το 2011, ο Ολεκσάντρ και η Γκαλίνα Γκερέχα κατέλαβαν την 27η θέση στην κατάταξη των πλουσιότερων ανθρώπων στην Ουκρανία σύμφωνα με το περιοδικό FOCUS με περιουσία 890,8 εκατομμυρίων δολαρίων. Σε παρόμοια κατάταξη για το 2010, κατείχαν την 26η θέση με περιουσία 395,4 εκατομμυρίων δολαρίων. Το 2012, έθεσε υποψηφιότητα για το Ουκρανικό κοινοβούλιο στην εκλογική περιφέρεια G215 του Κίεβου, αλλά ηττήθηκε από τον Andriy Ilyenko, υποψήφιο από την Πανουκρανική Ένωση της Ελευθερίας. Πολυμέσα σχετικά με το θέμα Halyna Hereha στο Wikimedia Commons
Δύο Πύργοι Μύτικα

Οι Δύο Πύργοι Μύτικα είναι δύο από τους γνωστότερους πύργους της Εύβοιας, χτισμένοι στα πρότυπα οχυρωματικών κτισμάτων του 11ου αι. στη δυτική Ευρώπη. Βρίσκονται σε πολύ κοντινή απόσταση ο ένας από τον άλλον (λιγότερο από διακόσια μέτρα) και ανάμεσα τους βρίσκεται ο ναός της Αγίας Παρασκευής και ο κοιμητηριακός ναός του Αγίου Αθανασίου. Είναι περίεργο το γεγονός ότι βρίσκονται τόσο κοντά ο ένας στον άλλο και η μόνη εξήγηση που δίνεται είναι ότι μάλλον οφείλεται στο ισάξιο μοίρασμα ανάμεσα στα μέλη κάποιας οικογένειαςΈχουν άμεση οπτική επαφή με το κάστρο των Φύλλων που είναι πολύ κοντά αλλά και με τον πύργο του Βασιλικού και του Λευκαντίου. Από γεωγραφικής άποψης οι πύργοι κείνται στο Ληλάντιο πεδίο (Μύτικας), σε βραχώδες πλην ομαλό δίκορφο ύψωμα. Στη βάση του διατρέχει ο Λήλαντας ποταμός και φέρεται ότι εκτός του αμυντικού τους προορισμού οι πύργοι ήλεγχαν τα ποτάμια ύδατα για την καλύτερη ύδρευση της Χαλκίδας και του εύφορου κάμπου. Είναι πιθανό ότι το 1429 σε έναν από τους δίδυμους πύργους κατοικούσε ο ποταμάρχης, αξιωματούχος που επιτηρούσε τη ροή των υδάτων.

 Έχουν 18 μέτρα ύψος. Ο πρώτος έχει διαστάσεις 6,10 επί 6,10 και η βορειοανατολική και βορειοδυτική πλευρά του είναι κτισμένη πάνω σε βράχο. Η είσοδος του είναι στα 6 μέτρα ύψος. Η βορειοδυτική πλευρά έχει ένα μεγάλο και ένα μικρό παράθυρο καθώς και μία θυρίδα ελαφρού όπλου. Η είσοδος βρίσκεται στην βορειοανατολική πλευρά όπου υπάρχει και ένα μικρό παράθυρο και μία κάθετη θυρίδα όπλου. Η τοιχοδομή είναι από αργούς λίθους τοποθετημένους με επιμέλεια και συγκολλημένους με ασβεστοκονίαμα. Οι οπτόπλινθοι δίνουν αντοχή και σταθερότητα. Οι γωνιόλιθοι είναι καλοταγαριασμένοι και ορθογώνιοι. Πρόκειται για παραλληλόγραμμους πωρόλιθους που έχουν μεταφερθεί εκεί από κάποια παραθαλάσσια περιοχή και με την οδοντωτή τους τοποθέτηση δίνουν αντοχή στο κτίριο. Ο δεύτερος έχει μεγαλύτερο όγκο και πλευρές 7,5 μέτρων. Είναι επίσης κατασκευασμένος με αργούς λίθους και η είσοδος του βρίσκεται στη δυτική πλευρά και είναι τοξωτή με ένα μικρό τοξωτό παράθυρο δίπλα. Στο κατώτερο μέρος έχει θυρίδες. Οι επάλξεις σε σχήμα Μ του δίνουν πολεμικό χαρακτήρα. Βασιλάτος, Νίκος Γερ. (1992): Κάστρα και πύργοι της Εύβοιας: συμβολή στον ευρωπαϊκό πολιτισμό, εκδ. Μπάλντερ, Αθήνα, ISBN 9608518016 «Δήμος Χαλκιδέων: Οι δίδυμοι πύργοι του Μύτικα». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 3 Ιανουαρίου 2016. «Δίδυμοι Πύργοι Μύτικα». Ο Καστρολόγος. Ανακτήθηκε στις 3 Ιανουαρίου 2016.
Μητροπολίτης πρώην Κίτρους, Κατερίνης και Πλαταμώνος Αγαθόνικος

Ο Μητροπολίτης πρώην Κίτρους, Κατερίνης και Πλαταμώνος Αγαθόνικος (κατά κόσμον Γεώργιος Φατούρος, γενν. στο Αίγιο στις 6 Μαρτίου 1937) είναι Έλληνας ιεράρχης ο οποίος διετέλεσε Μητροπολίτης, έως το Νοέμβριο του 2013, της Ιεράς Μητροπόλεως Κίτρους, Κατερίνης και Πλαταμώνος.

 Γεννήθηκε στο Αίγιο στις 6 Μαρτίου 1937. Σπούδασε στη Θεολογική Σχολή του Πανεπιστημίου Αθηνών. Το 1960, χειροτονήθηκε διάκονος και το 1964 πρεσβύτερος. Υπηρέτησε ως ιεροκήρυκας στη Μητρόπολη Γόρτυνας και Μεγαλουπόλεως (1964-68), ως καθηγητής στο Ανώτερο Ιερατικό Φροντιστήριο Τήνου (1968-71) και πρώτος διευθυντής στην Επτατάξια Εκκλησιαστική Σχολή Τήνου (μέχρι το 1974) και στη συνέχεια διετέλεσε διευθυντής του γραφείου ιεροκηρύκων και νεότητας της Αρχιεπισκοπής Αθηνών (1974-85). Το 1985 εξελέγη μητροπολίτης Κίτρους & Κατερίνης, όπου ανέπτυξε σημαντική πνευματική, κοινωνική και φιλανθρωπική δράση. Συγκεκριμένα, στη μητροπολιτική του περιφέρεια, δημιουργήθηκαν τρία πνευματικά κέντρα, η Βαρνάβειος Εκκλησιαστική Βιβλιοθήκη, που ιδρύθηκε από τον ίδιο στη μνήμη του προκατόχου του Βαρνάβα Τζωρτζάτου, εκκλησιαστικό φροντιστήριο, δύο γηροκομεία, το συσσίτιο «Άρτος ο επιούσιος», θρησκευτικές υπηρεσίες στους ασθενείς και στον στρατό, σταθμός α΄ βοηθειών και κοινωνικής συμπαράστασης και άλλες κοινωφελείς υπηρεσίες. Έπειτα από ενέργειές του, η Μητρόπολη μετονομάσθηκε σε "Κίτρους, Κατερίνης και Πλαταμώνος". Στις 12 Νοεμβρίου 2013, η Ιερά Σύνοδος της Εκκλησίας της Ελλάδος, τον απομάκρυνε από το θρόνο της Μητροπόλεως μετά το πόρισμα ειδικής επιτροπής, καθώς ήταν σε κώμα και δεν μπορούσε να εκτελέσει τα καθήκοντά του. Το Φεβρουάριο του 2014 εκλέχθηκε μητροπολίτης από την Ιερά Σύνοδο της Ιεραρχίας της Εκκλησίας της Ελλάδος ο Γεώργιος Χρυσοστόμου. Έκτοτε παρέμενε ασθενών. Μητρόπολη Κίτρους, Κατερίνης και Πλαταμώνος Επίσημη ιστοσελίδα της Ιεράς Μητροπόλεως Κίτρους, Κατερίνης και Πλαταμώνος
Κωνσταντίνος Κεφαλάς (εκπαιδευτικός)

Ο Κωνσταντίνος Κεφαλάς (Θεσσαλονίκη, 1898 - 1989) ήταν εκπαιδευτικός, και διευθυντής του Λαογραφικού Μουσείου Βορείου Ελλάδος και στη συνέχεια του Λαογραφικού και Εθνολογικού Μουσείου Μακεδονίας (σημερ. Λαογραφικό και Εθνολογικό Μουσείο Μακεδονίας-Θράκης (ΛΕΜΜ-Θ).

 Ο Κωνσταντίνος Κεφαλάς γεννήθηκε στη Θεσσαλονίκη το 1898. Ήταν ο πρώτος από έξι παιδιά του Πέτρου και της Άννας Κεφαλά. Σπούδασε Φυσικές Επιστήμες στο Πανεπιστήμιο Αθηνών και πιάνο στο Κρατικό Ωδείο Θεσσαλονίκης και στη συνέχεια υπηρέτησε ως έφεδρος λοχαγός του μηχανικού στη Μικρασιατική Εκστρατεία. Παντρεύτηκε την Αθηνά Πατσιάλη και είχε δύο κόρες, τη Γρηγορία και την Πετρούλα. Για μικρό διάστημα εργάστηκε ως καθηγητής στη δημόσια εκπαίδευση στα Γρεβενά. Μετά από μεταπτυχιακές σπουδές στη Γαλλία (παλαιοντολογία, φυσική, γεωγραφία και προϊστορική αρχαιολογία), εργάσθηκε κυρίως στην ιδιωτική εκπαίδευση (Σχολή Α. Σχινά), από όπου συνταξιοδοτήθηκε το 1969 ως γυμνασιάρχης. Το 1958 εκλέχθηκε πρόεδρος της Μακεδονικής Φιλεκπαιδευτικής Αδελφότητας και Διευθυντής του Λαογραφικού Μουσείου Βορείου Ελλάδος, που η Αδελφότητα ίδρυσε το 1957 με πρωτοβουλία του τότε Προέδρου της Ιωάννη Τάρη. Έως το 1970 ο Κ. Κεφαλάς εργάστηκε πυρετωδώς με στόχο να εμπλουτίσει και να οργανώσει το μουσείο. Το 1970, χάρη στη δική του προσπάθεια και του Κλεόβουλου Τσούρκα, ιδρυτή και εκδότη του περιοδικού Μακεδονική Ζωή, ιδρύεται ως ΝΠΔΔ το Λαογραφικό και Εθνολογικό Μουσείο Μακεδονίας (βλ. σήμερα Λαογραφικό και Εθνολογικό Μουσείο Μακεδονίας - Θράκης), στο οποίο παραχωρείται η χρήση του κτηρίου του Παλαιού Κυβερνείου. Ως αντιπρόεδρος και διευθυντής του μουσείου ο Κ. Κεφαλάς εργάστηκε ακούραστα έως το 1980 για να το οργανώσει και να το στελεχώσει. Παράλληλα συντέλεσε στη δημιουργία τοπικών λαογραφικών μουσείων στη Μακεδονία και τη Θράκη. Στο συμβούλιο του μουσείου παρέμεινε έως το 1982. Πέρα από το λαογραφικό του έργο, ο Κ. Κεφαλάς άφησε και αξιόλογο λογοτεχνικό (ποιήματα, διηγήματα, χρονογραφήματα, καθώς και κριτικές για τις εικαστικές τέχνες). Τιμήθηκε με το Χρυσό Σταυρό Γεωργίου Α´ και το Χρυσό Σταυρό του Φοίνικος. Το 1981 η Ακαδημία Αθηνών του απένειμε βραβείο για την «όλη προσφορά του στην προβολή της μακεδονικής λαϊκής τέχνης και λαογραφίας». Έκθεση-Αφιέρωμα "Μνήμη Κωνσταντίνου Κεφαλά", 1991.
Παναιγύπτιοι-Πανελλήνιοι Αγώνες 1912

Οι Β΄ Παναιγύπτιοι-Πανελλήνιοι Αθλητικοί Αγώνες 1912, με διοργανωτή Όμιλο Φιλάθλων Αλεξάνδρειας διεξήχθησαν από τις 19 ως τις 21 Απριλίου 1912 στο στάδιο "Ρον Πουέν" (Rond Point), στην Αλεξάνδρεια της Αιγύπτου. Οι αγώνες ονομάστηκαν έτσι, διότι είχαν προσκληθεί όλα τα μεγάλα ελληνικά σωματεία από την ελεύθερη Ελλάδα, την Κύπρο και την Οθωμανική Αυτοκρατορία: Θεσσαλονίκη, Μικρασία, Κωνσταντινούπολη και νησιά του Αιγαίου ενώ μετείχαν και τα αιγυπτιακά σωματεία: ελληνικά, αγγλικά, ιταλικά κ.ά.

 Ο Ιταλοτουρκικός πόλεμος που είχε ξεσπάσει την άνοιξη του 1912 δεν επέτρεψε να συμμετάσχουν οι ελληνικοί σύλλογοι από την Οθωμανική αυτοκρατορία και στους αγώνες μετείχαν μόνο 11 σωματεία από Ελλάδα, Κύπρο και Αίγυπτο, οπότε δεν είχαν τόση επιτυχία όπως οι Α΄ Πανελλήνιοι-Παναιγύπτιοι Αγώνες 1910, στους οποίους είχαν μετάσχει 30 σύλλογοι. Πάντως, μετείχαν πολλοί πρωταθλητές από το Πανελλήνιο πρωτάθλημα στίβου ανδρών 1912 που είχε διεξαχθεί στις 29-31 Μαρτίου. Επίσης, πολλά σωματεία απέστειλαν ευχετήρια μηνύματα, όπως ο Ηρακλής Θεσσαλονίκης: Χθες επί τη ενάρξη των Παναιγυπτίων Γυμναστικών Αγώνων εν Αλεξανδρεία ο ενταύθα Γυμναστικός Σύλλογος "Ηρακλής" απέστειλε το κάτωθι συγχαρητήριον τηλεγράφημα: "Όμιλον Φιλάθλων, Αλεξάνδρειαν. Επί ενάρξει αγώνων θερμά συγχαρητήρια και ευχάς επιτυχίας υποβάλλομεν. Σύλλογος Ηρακλής". Η ελληνική κυβέρνηση, τιμώντας τους Έλληνες της Αιγύπτου, τις ημέρες των αγώνων απέστειλε στην Αλεξάνδρεια τρία πολεμικά πλοία: το θωρηκτό "Αβέρωφ" με κυβερνήτη τον πλοίαρχο Π. Γκίνη και τα αντιτορπιλικά "Λόγχη" με κυβερνήτη τον πλωτάρχη Ραζικώτσικα και "Σφενδόνη" με κυβερνήτη τον πλωτάρχη Κακουλίδη. Το επιβλητικό θωρηκτό "Γ. Αβέρωφ", το οποίο μόλις είχε παραληφθεί από το ναυπηγείο, αποτέλεσε αντικείμενο περιεργείας για τους Αλεξανδρινούς, οι οποίοι έσπευσαν να το επισκεφτούν και να περιηγηθούν στους χώρους του. Μάλιστα, την Κυριακή 21 Απριλίου στο παρεκκλήσι του πλοίου τελέστηκε πατριαρχική θεία λειτουργία, παρουσία των επισήμων αρχών της Ελληνικής παροικίας και στη συνέχεια στους παρευρεθέντες προσφέρθηκε ρόφημα καφές, τσάι και σοκολάτα και έγινε ξενάγηση. Οι αγώνες περιλάμβαναν τα λεγόμενα αθλητικά αγωνίσματα: στίβος, ενόργανη γυμναστική, διελκυστίνδα, αναρρίχηση, άρση βαρών και πάλη και επιπλέον αγωνίσματα ναυτικά (κολύμβηση, καταδύσεις, υδατοσφαίριση, κωπηλασία), σκοπευτικά, οπλομαχητικά και ποδηλατικά. Είναι γνωστά ελάχιστα αποτελέσματα Πέτρος Λινάρδος, "Η Σμύρνη του Πανιωνίου", Ν. Σμύρνη, 1998, σ. 136. "Παναιγύπτιοι Σκοπευτικοί Αγώνες εν Αλεξανδρεία. Τα αποτελέσματα", Σκριπ, 1/5/1912.
Βιτσάι Σριβανταναπράμπα

Ο Βιτσάι Σριβανταναπράμπα‎ (ταϊλανδικά: วิชัย ศรีวัฒนประภา), γεννήθηκε ως Βιτσάι Ρακσριακσόρν (วิชัย รักศรีอักษร, Wichai Raksi-akson, 4 Απριλίου 1958) ήταν ταϊλανδέζος δισεκατομμυριούχος επιχειρηματίας, ιδρυτής, ιδιοκτήτης και πρόεδρος της King Power Duty Free. Ήταν ο ιδιοκτήτης της Λέστερ Σίτι, συλλόγου της Πρέμιερ Λιγκ από το 2010.

 Ο Σριβανταναπράμπα είναι ο ιδρυτής και διευθύνων σύμβουλος της King Power Duty Free, φορέας εκμετάλλευσης καταστημάτων αφορολογήτων ειδών. Τον Δεκέμβριο του 2009 η King Power έλαβε το βασιλικό ένταλμα από τον Βασιλιά της Ταϊλάνδης σε μια τελετή που παρακολούθησε ο Ρακσιρακσόρν. Τον Οκτώβριο του 2018 κατατάσσεται ως ο πέμπτος πλουσιότερος άνθρωπος στην Ταϊλάνδη σύμφωνα με το Forbes, έχοντας εκτιμώμενη περιουσία 5 δισεκατομμυρίων δολαρίων. Τον Αύγουστο του 2010, η κοινοπραξία Asia Football Investments (η οποία περιλάμβανε τον Σριβανταναπράμπα και τον γιο του Αϊγιαουάτ) αγόρασαν τον σύλλογο Λέστερ Σίτι της Φούτμπολ Λιγκ Τσάμπιονσιπ. Τον Φεβρουάριο του 2011, διαδέχτηκε τον Μίλαν Μάνταριτς ως πρόεδρος του συλλόγου. Συνέχισε ως ιδιοκτήτης του συλλόγου και ο Αϊγιαουάτ έγινε αντιπρόεδρος. Τον Ιούλιο του 2011, το γήπεδο της ομάδας μετονομάστηκε από Ουόλκερς Στέιντιουμ σε Κινγκ Πάουερ Στέιντιουμ.Η Λέστερ Σίτι κέρδισε τον τίτλο της Πρέμιερ Λιγκ 2015-16. Λίγο πριν από τη σεζόν 2016-17, ο Σριβανταναπράμπα δώρισε μια BMW i8 για τον καθένα από τους 19 παίκτες. Κάθε αυτοκίνητο κόστιζε 100.000 λίρες και δόθηκε ως δώρο για την κατάκτηση του τίτλου.Τον Μάιο του 2017 αγόρασε το δεύτερο τον ποδοσφαιρικό σύλλογο ΟΧ Λέουβεν στο Βέλγιο.Στον ελεύθερο χρόνο του, ασχολείται επίσης με το πόλο και κατέχει τον ΒΡ Πόλο Κλαμπ στη Μπανγκόκ. Ήταν ο πρόεδρος του Χαμ Πόλο Κλαμπ στο Λονδίνο από το 2008 έως το 2012. Ο Σριβανταναπράμπα προέρχεται από ταϊλανδική οικογένεια κινεζικής καταγωγής. Είναι παντρεμένος με την Αϊμόν Σριβανταναπράμπα, με την οποία απέκτησαν τέσσερα παιδιά: Βοραμάς, Απιτσέτ, Αρουνρούνγκ, και Αϊγιαουάτ. Το 2012, ο βασιλιάς της Ταϊλάνδης Μπουμιπόλ Αντουλγιαντέι παραχώρησε στην οικογένεια το νέο επώνυμο Σριβανταναπράμπα. Το όνομα σημαίνει "φως της προοδευτικής δόξας" στα ταϊλανδικά. Έλαβε επίτιμο διδακτορικό ως διδάκτορας νομικής από το Πανεπιστήμιο του Λέστερ το 2016. Στις 27 Οκτωβρίου 2018, το ελικόπτερο AgustaWestland AW169 του Σριβανταναπράμπα συνετρίβη έξω από το Κινγκ Πάουερ Στέιντιουμ λίγο μετά την απογείωση του από το γήπεδο. Αυτόπτες μάρτυρες περιέγραψαν ότι είδαν το ελικόπτερο να γυρίζει πριν από τη συντριβή και δημιούργησε μια πύρινη σφαίρα. Οι επιβαίνοντες του ελικοπτέρου είναι άγνωστοι, αν και το BBC ανέφερε ότι ο Σριβανταναπράμπα ήταν μεταξύ των επιβαινόντων του σκάφους.
Ουλίσες ΦΚ

Η Ουλίσες ΦΚ (αρμενικά: Ուլիս Ֆուտբոլային Ակումբ) ήταν αρμενική ποδοσφαιρική ομάδα με έδρα το Γερεβάν που συμμετείχε στο πρωτάθλημα ποδοσφαίρου Αρμενίας. Ιδρύθηκε το 2000 και διαλύθηκε το 2016 εξαιτίας οικονομικών προβλημάτων. Τελευταία έδρα της ήταν το χωρητικότητας 14403 θέσεων, Στάδιο Βαζγκέν Σαρκσιάν.

 Ο σύλλογος ιδρύθηκε το 2000 ως Ντιναμό 2000 Γερεβάν και το 2004 μετονομάστηκε σε Ντιναμό-Ζενίτ Γερεβάν, ενώ το 2006 έλαβε την πιο πρόσφατη ονομασία της. Το 2001 πραγματοποίησε την πρώτη της εμφάνιση στην Α΄ Κατηγορία της Αρμενίας καταλαμβάνοντας την ένατη θέση σε σύνολο 13 ομάδων. Ακολούθησαν αρκετές σεζόν κατά τις οποίες η ομάδα τερμάτιζε στο β΄ μισό του βαθμολογικού πίνακα και μάλιστα το 2006 κατετάγη στην όγδοη και τελευταία θέση. Κατόπιν τούτου ακολούθησε αγώνας μπαράζ με την Ντιναμό Γερεβάν της Β΄ Κατηγορίας, επί της οποίας η Ουλίσες επικράτησε με 4-2 εξασφαλίζοντας την παραμονή στην ανώτερη κατηγορία. Το 2009 η Ουλίσες πραγματοποίησε την καλύτερη ως τότε παρουσία της φτάνοντας στην τρίτη θέση του πρωταθλήματος και στην ημιτελική φάση του κυπέλλου, εξασφαλίζοντας την παρθενική της συμμετοχή σε ευρωπαϊκή διοργάνωση. Παράλληλα, ο επιθετικός της ομάδας Αρτούρ Κοτσαριάν αναδείχτηκε πρώτος σκόρερ του πρωταθλήματος με 15 τέρματα, ενώ ο έτερος επιθετικός της, Αρτιόμ Ανταμιάν σημείωσε 11 τέρματα καταλαμβάνοντας την τέταρτη θέση στη σχετική λίστα. Την επόμενη σεζόν ο σύλλογος κατετάγη εκ νέου στην τρίτη θέση. Το 2011 η Ουλίσες κατέκτησε για πρώτη φορά στην ιστορία της το αρμενικό πρωτάθλημα, συγκεντρώνοντας 53 βαθμούς σε 28 αγωνιστικές και βάζοντας τέλος στο ρεκόρ της Πιουνίκ που μετρούσε 10 συνεχόμενες κατακτήσεις. Τις σεζόν 2012/13 και 2013/14 κατετάγη εκ νέου στις τελευταίες θέσεις της βαθμολογίας, ενώ κατά την αγωνιστική περίοδο 2014/15 τερμάτισε στη δεύτερη θέση, 11 βαθμούς πίσω από την πρωταθλήτρια Πιουνίκ. Ο σύλλογος διαλύθηκε τον Φεβρουάριο του 2016 όταν αποβλήθηκε από το πρωτάθλημα εξαιτίας σοβαρών οικονομικών και διοικητικών προβλημάτων. Πρωτάθλημα ποδοσφαίρου Αρμενίας: Πρωταθλήτρια (1): 2011 Επίσημη ιστοσελίδα Ulisses FC at FFA.AM Ulisses FC at UEFA.COM Ulisses FC at EUFO.DE Ulisses FC at Weltfussball.de European Football Club Ranking
Πανελλήνιο πρωτάθλημα ποδοσφαίρου ανδρών 1953-1954

Στο Πανελλήνιο πρωτάθλημα 1953–54 υπήρξε μία σημαντική καινοτομία, καθώς στην τελική του φάση μετείχαν σε ενιαίο όμιλο για πρώτη φορά ομάδες και από την ελληνική περιφέρεια παρακάμπτοντας το τρίπτυχο Αθήνα - Πειραιάς - Θεσσαλονίκη. Η δυνατότητα να διεκδικήσει τον τίτλο του πρωταθλητή κάποια επαρχιακή ομάδα, δόθηκε για πρώτη φορά την περίοδο 1938-39, όπου όμως το πρωτάθλημα είχε διεξαχθεί σε δύο ομίλους. Το πρωτάθλημα κατέκτησε ο Ολυμπιακός για 5η φορά αήττητος και για 10η φορά στην ιστορία του γενικά, ενώ οι 6 ομάδες που μετείχαν στην τελική φάση του πρωταθλήματος προέκυψαν ως εξής: Πρωτάθλημα ΕΠΣ Αθήνας: Οι 2 πρώτες ομάδες της κατάταξης Πρωτάθλημα ΕΠΣ Πειραιά: Η πρωταθλήτρια ομάδα Πρωτάθλημα ΕΠΣ Μακεδονίας: Η πρωταθλήτρια ομάδα Περιφερειακό πρωτάθλημα: Οι 2 νικήτριες (Νοτίου και Βορείου ομίλου)Οι αγώνες της προκριματικής φάσης διεξήχθησαν από τις 10 Οκτωβρίου 1953 μέχρι τις 31 Μαρτίου 1954, ενώ της τελικής φάσης από τις 4 Απριλίου μέχρι τις 21 Ιουλίου 1954. Το σύστημα βαθμολογίας ήταν: Νίκη: 3 βαθμοί - Ισοπαλία: 2 βαθμοί - Ήττα: 1 βαθμός

 Ολυμπιακός Προπονητές: Γιάννης Χέλμης, Βαγγέλης Χέλμης. Ποδοσφαιριστές: Βασικοί: Κώστας Καραπατής (τερμ.), Ηλίας Ρωσίδης, Θανάσης Κίνλεϊ, Βασίλης Ξανθόπουλος, Γιάννης Ιωάννου, Μπάμπης Κοτρίδης, Γιώργος Κανσός, Γιώργος Δαρίβας, Θέμης Μουστακλής, Δημήτρης Κοκκινάκης, Μπάμπης Δρόσος. Αναπληρωματικοί: Στέλιος Κουρουκλάτος, Γεράσιμος Γερμενής, Ανδρέας Μουράτης, Ηλίας Υφαντής, Κώστας Καρπαθάκης, Σάββας Θεοδωρίδης, Βασίλης Τερκεσίδης, Νικολιάς, Κυριμόπουλος, Τσιφλίδης. Σε αγώνα κατάταξης για την 3η θέση: Πανιώνιος - Απόλλων Αθηνών 1–0. Σε αγώνα κατάταξης για τη 2η θέση: Εθνικός - Ατρόμητος Πειραιά 3–0. Νότιος όμιλος Βόρειος όμιλος Σε αγώνα κατάταξης (δεν ίσχυε η διαφορά τερμάτων): Νίκη Βόλου - Δόξα Δράμας 3–1. Δεν μετείχε στον Βόρειο όμιλο η πρωταθλήτρια ομάδα της ΕΠΣ Θράκης λόγω καθυστέρησης στην ανάδειξη της νικήτριας ομάδας. Ο πρωταθλητής Ολυμπιακός χρησιμοποίησε σαν έδρα στην τελική φάση του πρωταθλήματος, το Γήπεδο της Λεωφόρου Αλεξάνδρας. Ανδρέας Μπόμης «Γκολ 2000 Ένας αιώνας ποδόσφαιρο», Εκδόσεις Πελεκάνος, Αθήνα 1999, σελίδες 251 - 253. Γ. Κουσουνέλος «Η ιστορία του ελληνικού ποδοσφαίρου 1896 - 1985», 2ος τόμος, Εκδόσεις Νικητόπουλος, Αθήνα 1985, σελίδες 159-165. Χρήστος Νεράντζης «Παγκόσμιο ποδόσφαιρο», 2ος τόμος, Εκδόσεις Νάστου, Θεσσαλονίκη 1975, σελίδα 439. Στατιστική ποδοσφαίρου